
OKÉ TAKE AWAY 


746-3571 


SECTOR TURISTICO TA 
KEDA SOLIDO Y A EMPUHA 
CRECEMENTO ECONOMICO 
DEN PROMER MITA DI 2023 


MIGUEL MANSUR RIBA UN 
RACHA PA INSULTA CLERO 
CATHOLICO Y TUR ESUNNAN CU 
TA CONTRA SU AGENDA 


Miguel Mansur un biaha mas 
a bolbe demostra kende e ta 
di berdad. No ta e prome ni e 
ultimo biaha cu Miguel Mansur 
a “flip” ora e ta haya critica riba 
su agenda of pensamentonan. 


Den e caso aki, Pastor Jairo 
Maduro a para Mansur pasobra e 
la usa un video di Papa Francisco 
for di su contexto original. 


DIA 10 DI 
NOVEMBER 
CORTE DI 
CASACION 
LO DUNA 
SENTENCIA RIBA 
MATRIMONIO DI 
MES SEXO 


E SIMAN 
AKI NELSON 
ANDRADE TIN 
CU PRESENTA 
DILANTI HUEZ 
COMISARIO PA 
RINDI CUENTA DI 
SOBORNO DEN 
CASO DI POLIS 
VOS 


DESPUES DI 13 
AÑA, ELMAR 
TA RELANSA 
SU EVENTO DI 
OPEN DAG PA E 
COMUNIDAD DI 
ARUBA 


DIABIERNA ATARDI UN MULTITUD A 
MARCHA DEN ORANJESTAD PA MANTENE 
MATRIMONIO ORIGINAL 

Sector turiStico ta keda Solido y a empuha 
crecemento economico den promer mita di 2023 


Banco Central di Aruba 
(BCA) a publica awe e 
“State of the Economy” 
pa e di dos kwartaal di 
2023. E publicacion ta 
contene 
un 
sinopsis 
y 
analisis di e desaroyonan 
economico 
riba 
nivel 
nacional y internacional. E 
aspectonan mas destaca di 
e publicacion ta presenta 
aki bou. 


Den e di dos kwartaal di 
2023, turismo un biaha 
mas ta e motor principal 
tras 
di 
crecemento 
economico, 
aunke 
a 
cuminsa duna señalnan 
inicial di normalisacion 
pre-pandemico den e di 
dos kwartaal di 2023. 
Durante 
e 
prome 
seis 
lunanan di 2023, mayoria 
di e indicadornan turistico 
a realisa un mehoracion 
compara 
cu 
e 
mesun 
periodo di 2022 (Tabel 1). 
E cantidad di bishitante 
“stayover” a expande cu 
15,6 porciento di januari 
pa juni 2023 compara cu 
e mesun periodo den e 
aña anterior. Sinembargo, 
e crecemento fuerte den e 
prome kwartaal di 2023 
(+31,3 porciento compara 
cu e prome kwartaal di 
2022) a nivela den e di dos 
kwartaal di 2023 (+3,3 
porciento compara cu e 
di dos kwartaal di 2022). 
Na su turno, e industria 
hotelero 
a 
raporta 
un 
grado di ocupacion cu a 
crece te na 79,3 porciento 
den e prome seis luna di 
2023, compara cu 71,1 
porciento durante e mesun 
periodo di 2022. Ademas, 


e tarifa pa camber a subi 
significantemente 
(+15,0 
porciento), 
mientras 
cu 
e 
duracion 
promedio 
di estadia a baha di 7,2 
anochi pa 7,1 den e prome 
mita di 2023 compara 
cu e mesun periodo di 
2022. Consecuentemente, 
entrada 
pa 
camber 
a 
expande cu 28,2 porciento. 
Siguiendo e desaroyonan 
menciona aki riba, entrada 
turistico a aumenta cu 22,5 
porciento den e prome 
mita di 2023. 
Tabel 1: Indicadornan di 
turismo pa Aruba 
januari-juni vs. januari- 
juni di e aña anterior 
2019 
2 0 2 2 
2023 
Durante 
e 
prome 
dos 
kwartaal di 2023, mayoria 
di indicador di consumo a 
mustra un mehoracion den 
condicionan 
economico 
(Grafico 1). Entrada di 
BBO y BAVP ademas di 
impuesto riba mercancia 
a expande debi na mas 
actividad 
economico, 
prijsnan mas halto, y e 
subida di 1,0 porciento den 
e tarifa di BBO entrante 1 
di januari 2023. Ademas, 
e cantidad di relacion di 
empleo registra na SVB a 
avansa cu 5.1 porciento, 
indicando un mehoracion 
den 
mercado 
laboral, 
consistente cu e prestacion 
nota den e sector turistico. 
Data 
for 
di 
banconan 
comercial local ta confirma 
e 
crecemento 
observa 
den demanda domestico, 
considerando cu e cantidad 
di 
transaccionnan 
di 
I-Pago, y e cantidad y 


balor di fiansa nobo na 
e consumidor a aumenta 
compara cu e prome dos 
kwartaal di 2022. 


Durante 
e 
periodo 
di 
analisis, 
indicadornan 
relata na inversion a sigui 
refleha 
un 
resultado 
mixto. 
Indicadornan 
di 
credito 
comercial 
a 
mustra 
un 
caida, 
mientras indicadornan di 
importacion y permiso a 
crece compara cu e mesun 
periodo di 2022. Data 
procedente di e “Business 
Perception Survey” (BPS) 
di BCA ta den mesun 
liña cu e indicadornan di 
credito, teniendo na cuenta 
cu nan tampoco a mustra 
optimismo den inversion. 
Consequentemente, 
den 
e prome dos kwartaal di 
2023, e Indice di Inversion 
a mengua te na 105,0, 
bahando 
for 
di 
105,9 
registra den e prome dos 
kwartaal di 2022. Aunke e 


respondentenan a indica cu 
e clima actual di inversion 
a mehora, e proporcion 
di negoshi cu plan di 


inversion den e proximo 
12 luna a cay compara cu e 
mesun periodo di 2022. 
CONTINUACION PAG 3 

CONTINUACION DI PAG 2 
Durante e prome mita 
di 2023, inflacion midi 
riba un promedio anual a 
cuminsa disminui despues 
di a alcansa su punto 
maximo na april 2023, esta 
6.3 porciento. Inflacion 
midi riba un promedio 
anual a yega 5,9 porciento 
na juni 2023. E presion 
inflacionario pa gran parti 
a origina di e componente 
di vivienda (despues di 
e subida den tarifa pa 
utilidad 
den 
augustus 
y 
september 
2022), 
transporte, 
y 
cuminda 
y bebida no alcoholico. 
Di otro banda, inflacion 
(“core”) riba un promedio 
anual – kitando e efecto 
di cuminda y energia – a 
alcansa 2,3 porciento na 
fin di juni 2023, subiendo 
for di 1,5 porciento na fin 
di juni 2022. 
Pa 
cu 
balansa 
di 
pago, 
transaccionnan 
internacional registra via 
banconan 
comercial 
a 
ocasiona un salida netto 
di divisa di Afl. 106,3 
miyon durante e prome 
mita di 2023 (Tabel 2). 


E 
cuenta 
financiero 
a 
primordialmente causa e 
resultado aki, como cu ta 
observa un salida netto 
di divisa den e cuenta 
aki di Afl. 379,6 miyon 
durante 
e 
periode 
di 
analisis. Esaki a wordo 
causa primordialmente pa 
un refinanciamento door 
di sector priva di un debe 
procedente di exterior riba 
mercado local. E entrada 
netto di divisa den e cuenta 
coriente, relata na servicio 
turistico, no por a mitiga 
e deficit den e cuenta 
financiero completamente. 
Ademas, e cuenta capital 
a registra un salida netto 
di 
divisa 
mientras 
cu 
“articulonan no clasifica” 
a nota un subida durante 
e prome dos kwartaal di 
2023. 


Na fin di juni 2023, e 
posicion financiero, riba 
base di cash, di Gobierno 
di Aruba a mehora basta. 
A registra un surplus di 
Afl. 133,2 miyon, compara 
cu un deficit di Afl. 16,8 
miyon 
un 
aña 
prome. 


Locual a cambia e direccion 
positivo di finansa publico 
ta un subida den ingreso, 
cu 
tabata 
parcialmente 
mitiga pa gastonan mas 
halto. Ademas, entrada di 
gobierno a surpasa e nivel 
registra durante e prome 
mita di 2019. 
Data riba debe di gobierno 
ta mustra cu esaki a 
baha te na Afl. 5.633,1 
miyon na juni 2023, for 
di Afl. 5.717,6 miyon den 
december 2022. E caida 


aki tabata consecuencia di 
menos debe internacional 
y local, mientras cu e debe 
cu gobierno di Hulanda 
pa 
sosten 
di 
likides 
no a cambia, esta Afl. 
915.5 miyon compara cu 
december 2022. Gobierno 
su debenan a keda riba e 
nivel 
pre-pandemico 
di 
Afl. 4.318,9 miyon (K4 
2019), subrayando e efecto 
grandi di e pandemia riba 
e 
debe 
gubernamental. 
E 
combinacion 
di 
un 


crecemento di e Producto 
Domestico Bruto (PDB) cu 
reduccion den debe a baha 
e proporcion entre debe y 
PDB te na 90,4 porciento 
na juni 2023, señalando 
un contraccion di 8,1 punto 
di 
porcentahe 
compara 
cu 
December 
2022. 
E 
publicacion completo ta 
disponibel riba BCA su 
website 
(https://www. 
cbaruba.org/document/ 
state-of-the-economy). 


Tanto siman pasa como e siman aki Corte di 
Husticia a cita varios reportero pa asina nan 
rindi cuenta di nan actonan pa soborna polis 
Vos. 
Polis Vos ta cera desde 20 di maart 2023, 
sospecha di a haci varios actonan ilegal contra 
su trabao di polis. 
Husticia a bisa cu tin varios reportero cu tabata 
tin un centro di comunicacion activo pa scucha 


radio di polis. 
No ta promer ves cu Nelson Andrade ta haye 
den mes un envolvimiento, pasobra den pasado 
ya ela wordo condena pa huez, unda e mester a 
haci trabao pa comunidad. 


E declaracionnan aki ta vital pa e caso pa asina 
por determina e violacionnan cometi pa Vos. 
E grupo aki no ta testigo segun ta ser bisa, pero 


corte a confirma cu nan ta sospechoso den e 
caso aki. 
Den caso di soborno, no por persigui solamente 
esun cu a ricibi, pero tambe esun cu a paga of 
duna. 
E siman aki, aparentemente diaranzon e lo 
mester acudi pa asina pasa den e proceso pa 
contesta tur pregunta di fiscal. 


e Siman aki nelSon andrade tin cu preSenta 
dilanti huez comiSario pa rindi cuenta di 
Soborno den caSo di poliS VoS 

Diasabra 
ultimo, 
4 
di 
november 
2023, 
Fundacion 
Orguyo 
a 
organisa 
un 
caminata 
di 
Diversidad. 
Orguyo 
a invita miembronan di 
e 
comunidad 
LGBTQI+ 


hunto cu famia, amigo, 
colega 
y 
pueblo 
en 
general pa participa den 
e caminata di Diversidad. 
Un 
caminata 
cortico, 
menos di 1 km, pero cu un 
impacto positivo grandi. 


Orguyo ta hopi contento di 
por a wak asina hopi amigo 
y famia cu a participa. 


Fundacion Orguyo desde 
2019 a sa di traha pa crea 
un comunidad inclusivo 
y diverso. Como parti di 
esey su directiva dia 10 
di 
november 
proximo 
lo 
ta 
na 
Den 
Haag, 
Hulanda. Diabierna awo lo 
personalmente representa 
e fundacion na e caso den 
casacion na Hoge Raad. 


Manera 
ya 
ta 
conosi, 
Orguyo a hiba Pais Aruba 
Corte na 2019, exigiendo 
pa corte habri matrimonio 
pa parehanan di mesun 
sexo. Na 2020, meymey di 


pandemia, Orguyo a gana e 
caso. Corte a stipula cu Pais 
Aruba ta discrimina door 
di no ofrece parehanan di 
mesun sexo un alternativa 
igual 
manera 
corte 
Europeo ta stipula. 


Orguyo a apela e caso aki 
y na december 2022 a 
gana su caso, na unda cu 
Corta a duna Orguyo rason 
completo. Corte a cumpli 
cu e demanda di Orguyo, 
declarando cu matrimonio 
ta habri pa parehanan di 
mesun sexo. Esaki lo ta 
aplicabel dentro di 3 luna 
despues di e veredicto, si 
Pais Aruba no dicidi di 
apela esaki. Esaki a resulta 
den e caso di casacion, na 


unda Fundacion Orguyo 
lo 
ta 
defendiendo 
su 
argumento y ponencianan 
na Hoge Raad diabierna 
binidero. 


Fundacion 
Orguyo 
ta 
gradici pueblo completo 
cu a sa di responde na 
e 
invitacion 
pa 
cu 
e 
Diversity Walk y nos ta 
spera cu tur hende na 
Aruba cu a, ta y lo wordo 
confronta cu intolerancia, 
discriminacion 
of 
odio, 
sa cu nan no ta nan so. 
Semper lo tin compasion, 
aceptacion y amor pa e ser 
humano den nos Pais. 


Nos tabata tey, nos tey y 
nos semper lo tey! 


E sostEn na E comunidad LGBtQi+ a 
dEmostra di ta Grandi 


MENU 7 NOVEMBER 


-Beefcutsmall 
-Mochi pisca 
-galiña stoba 
-chicken breast den 
mushroom sauce 
-Balchi pisca 
-Porkchop 
-Aroz blanco of moro 


Menu - Minibox pa 
solamente 10 florin 
-Sate basket cu pinda sauce 
-Beefcutsmall 
-Balchi pisca 


746-3571 

Diabierna 
mainta, 
corte 
di 
casacion na Hulanda lo emiti nan 
veredicto riba e caso inicia pa 
Fundacion Orguyo cu ta reclama 
matrimonio di mes sexo na Aruba. 


Tabata algun luna pasa cu corte 
di beroep a duna un sentencia na 
nan fabor, pero Gobierno a bay 
den casacion riba varios aspecto, 
unda Gobierno ta haya cu Huez a 
bay sinta riba stoel di gobierno. 


E decision di diabierna dia 10 di 
november por caya sea na fabor of 
contra. 


Si e cay na fabor di fundacion 
Orguyo, 
esey 
kemen 
cu 
matrimonio di mes sexo lo mester 


bira un hecho na Aruba. Si e cay 
den contra di fundacion Orguyo, 
esey kemen cu gobierno no mester 
implementa esaki. 


Sinemabargo tin un ley entrega 
na parlamento di Aruba dor di 
Miguel Mansur, Marisol y Raiz, 
cual ley lo mester wordo trata 
den lunanan nos dilanti. Aki e 
parlamentarionan lo mester vota y 
un mayoria lo dicidi si ta SI of NO. 


Pues, e ley di matrimonio di mes 
sexo ta depende ainda di dos 
factor, cual uno ta sentencia di 
casacion diabierna awor y otro ta e 
votacion den parlamento di Aruba 
ora e ley wordo trata. 


Dia 10 Di November corte Di casacioN lo 
DuNa seNteNcia riba matrimoNio Di mes sexo 


Den e mas reciente raport 
emiti pa Banco Central, 
nan ta mustra cu den 
promer dos kwartaal di 
2023, turismo a keda 
robusto, solido y a crece 
economia di Aruba. 


Tur indicador di Banco 
Central a sali positivo. 
Nan ta menciona cu a bini 
mas turista Aruba y cu 
apesar di prijsnan halto di 
kamber y di consumo, e 
turista a gasta mas placa 
y a laga mas placa den 
Aruba. 


Esaki sigur ta un bendicion 
pa Aruba y su mas di 25 
mil 
empleadonan 
den 
sector di turismo cu ta 


haya placa directamente 
for di turismo. 


E cifranan aki a yuda na 
crece economia y asina 
a yuda Gobierno tambe, 
pero pueblo tambe. E 
economia di Aruba a crece 
y esey kemen cu tin mas 
placa ta lora. 


SOLO 
DI 
PUEBLO 
ta 
felicita Minister Dangui 
Oduber cu ta e chofer di 
turismo actualmente como 
tambe henter e gabinete pa 
e excelente resultado. 


Cifranan 
di 
2023 
ta 
mustra cu tin surplus, 
pues gobierno no mester 
fia, pero lo paga bek. 
Awor ta ora pa hasi tur 
lo posibel pa paga debe 


bek y ta di lamenta cu 
tin politiconan cu ainda 
no kier realisa esaki, y 


ta prefera di keda hunga 
sinterklaas. 


eDitorial: 


cifraNaN Di turismo ta robusto, soliDo 
y ta crece ecoNomia 

Manera ta custumber tur 
comienso di siman Minister 
di Turismo y Salud Publico 
sr. Dangui Oduber ta repasa 
locual a sosode e siman 
anterior den su ministerio. 
Den e siman tras di lomba 
Minister 
Oduber 
tabata 
presente na e presentacion 
di e “Meerjaren Financieel 
kader” unda pa prome 
biaha den historia a diseña 
un 
modelo 
basa 
ariba 
un 
meerjaren 
raming 
di 
gastonan 
di 
AZV. 
Uitvoerings Orgaan AZV 
(UOAZV) a indica cu danki 


na diferente profesionalnan 
den 
AZV, 
como 
tambe 
profesionalnan externo cu 
a traha na esaki. E proyecto 
aki 
a 
wordo 
monitoria 
dor di entre otro profesor 
Jeurissen, cual ta un “Zorg 
Econoom” di Hulanda. 


E 
meerjaren 
financieel 
kader ta un modelo cu ta 
pronostica e costonan di 
cuido, cual ta tuma na 
cuenta mas cu un total di 
2,500 punto di atencion 
na momento cu ta calcula 
e entrada y gastonan di 


cuido. Danki na e modelo 
aki cuido di Aruba lo por 
wordo planea na un miho 
manera y asina por ehecuta 
e vision di Minister Oduber 
y UOAZV pa fortalece e 
cuido na Aruba y mantene 
un bon calidad di cuido 
pa 
e 
pueblo 
actual 
y 
nos 
futuro 
generacion. 
Minister Dangui Oduber 
ta 
sumamente 
orguyoso 
di e “meerjaren financieel 
kader” cual ta algo historico 
pa Aruba y lo profesionalisa 
e manera di financia di 
cuido na Aruba. 


Tambe 
durante 
siman, 
Minister Dangui Oduber 
a celebra e homenahe na 
sr. Micheal Kuiperi pa su 
dedicacion na turismo. Sr. 
Michael Kuiperi ta un di e 
pioneronan den turismo 
na Aruba dentro e historia 


y desaroyo di nos pais. 
Michael Kuiperi tawata e 
prome director di e oficina 
di Turismo di Aruba y a laga 
un marca impresionante 
den e industria di turismo 
pero tambe den aviacion, 
cultura y hopi proyectonan 
creativo pa e isla. 


E biahe di sr. Kuiperi ta uno 
largo pero impresionante 
y cu hopi logronan. Un di 
e logronan mas notable 
di Sr. Kuiperi tabata su 
compromiso pa pone Aruba 
riba mapa mundial. Ela 


compronde e importancia 
di 
presenta 
cultura 
y 
talento 
di 
Aruba 
na 
audiencia 
internacional. 
Minister Dangui Oduber ta 
agradecido pa su añanan di 
servicio, pa e contribucion 
y exito di nos pais Aruba. 
Tabata 
un 
siman 
hopi 
productivo, 
semper 
ta 
importante pa por comparti 
cu pueblo tur e desaroyonan 
cu tin den Ministerio di 
Turismo y Salud Publico, 
e mandatario a termina 
bisando. 


Minister Dangui Oduber 
UN OTRO SIMAN PRODUCTIVO TRAS DI LOMBA 
PA MINISTERIO DI TURISMO Y SALUD PUBLICO 


Oranjestad, Aruba - 6 di 
november 2023 – ELMAR 
ta entusiasma pa invita e 
comunidad di Aruba pa 
nos Open Dag cu lo tuma 
lugar riba diasabra 25 di 
november 2023 for di 9or 
di mainta pa 5or di atardi 
na ELMAR Oranjestad. 


ELMAR ta bay conmemora 
100 aña di distribucion 
di coriente na Aruba cu 
un Open Dag. E prome 
experiencia cu luz y coriente 
na Aruba a cuminsa cu e 
fundacion di Aruba Gold 
Company na Balashi. Na 
1923-1924, un inversionista 


Hulandes nombra A.J.P. 
van Meeteren a haya e 
permiso pa funda e prome 
empresa di coriente na 
Aruba. E planta di coriente 
tabata conta cu 1 machine 
cu tabata genera suficiente 
coriente pa rond di 50 poste 
di luz. Un historia di 27 aña 
prome cu nos compania 
local 
ELMAR, 
manera 
nos conoce esaki awe, e 
empresa aki a hunga un 
papel vital den e inicio di 
distribucion di coriente na 
Aruba. 


Pa cuminsa conmemora 
un siglo di disitribucion 


di coriente riba nos isla, 
ELMAR ta orguyoso pa 
anuncia e relansamento di 
nos Open Dag. E evento aki 
ta 
completamentamente 
gratis y ta habri pa henter e 
comunidad di Aruba. 


Durante 
e 
evento 
aki, 
bishitantenan 
lo 
tin 
e 
oportunidad di explora e 
mundo di coriente cu: 
- 
Demonstracionnan 
di 
distribucion di coriente 
- Booths cu ta brinda 
informacion practico di e 
industria 
- 
Un 
variedad 
di 
atraccionnan pa mucha 


- Un bar y cushina bon surti 
di Aruba Lions Club 
- Y entretenimento live cu 
Youth Xtreme (YX3M)! 


Nos Open Dag ta presenta 
un oportunidad unico pa 
conoce e team di ELMAR, 
e 
profesionalnan 
dedica 
tras 
di 
distribucion 
di 
coriente na Aruba, y pa 


sinti e energia cu ta uni 
nos comunidad. Marca bo 
calendario pa nos Open 
Dag riba 25 di november. 
Nos ta warda bo! 


Pa 
mas 
informacion 
y 
actualisacionnan 
tocante 
e evento aki, bishita nos 
pagina di Facebook: N.V. 
ELMAR. 


DESPUES DI 13 AñA, ELMAR TA RELANSA SU 
EVENTO DI OPEN DAg PA E COMUNIDAD DI ARUBA 

Miguel Mansur un biaha 
mas a bolbe demostra 
kende e ta di berdad. No ta 
e prome ni e ultimo biaha 
cu Miguel Mansur a “flip” 
ora e ta haya critica riba su 
agenda of pensamentonan. 
Den e caso aki, Pastor 
Jairo 
Maduro 
a 
para 
Mansur pasobra e la usa 
un video di Papa Francisco 
for di su contexto original. 
Esaki no a cay bon pa 
Miguel Mansur ymesora e 
la dicidi cu ta bon pa ataca 
e pastor Catholico Jairo 
Maduro pero tambe Pastor 
Curtis Meris di un forma 
hopi pero hopi baho mes. 
Mester menciona cu pastor 


Curtis no tabata tin parti 
di e dialogo riba Facebook 
mes! Mansur a keda cu 
sentimentonan vengativo 
pasobra Obispo M. Secco 
hunto cu clero di Corsow 
a biaha recientemente pa 
uni cu pastoranan local 
pa duna un presentacion 
den Parlamento di Aruba 
riba e tema di Matrimonio 
di Mesun Sexo. Esaki a 
cay Mansur manera un 
bom. Den e comision fiho 
di Parlamento Famia & 
Adulto 
Mayor, 
Miguel 
Mansur a wordo siña un 
les hopi grandi mirando 
cu e delegacion Catholico a 
bin bon prepara pa contra 


aresta Mansur su actitud 
emocional y atacante. 


Miguel 
Mansur 
su 
insultonan a yega un “Low 
Nobo” 
Ta bon conoci cu ora Miguel 
Mansur wordo contradeci 
e ta transforma y ta perde 
control 
completamente. 
Asina e la dicidi di un 
forma 
hopi 
baho 
riba 
Facebook pa yama pastor 
Jairo y Curtis pa gay y cu 
si nan mester ayudo cu 
esaki e ta dispuesto pa 
yuda nan. Un falt’i respet, 
un arogancia y di un 
forma hopi baho Mansur 
a 
insulta 
y 
categorisa 
clero Catholico pasobra 
nan no ta di acuerdo cu 
Mansur. Miguel Mansur 
su odio pa Iglesia di tur 
denominacion 
ta 
obvio 
y no ta prome biaha e ta 
ataca esakinan. Segun San 
Miguel e conoce scritura 
miho cu tur hende pero ta 
cita textonan biblico for 
di contexto pa demonisa 
esakinan. Satanas tambe 
a “quote” scritura for di 
contexto ora e la tenta 
Hesus den desierto! Unda 
su fobia contra Dios y 
Bijbel ta caba ta Dios so sa, 
pero awo si e la pasa e liña 
di tur etica y respet! 


Miguel 
Mansur 
ta 
desrespeta y insulta tur 
esnan cu ta contradicie! 
Pueblo ta corda con aña 
pasa Miguel Mansur a 
perde respet na varios 
ocasion y den su rabia a 
ataca diferente grupo di 
persona decente y cu ta 
traha duro pa nos pais. Den 
un forma dictatorial Miguel 


Mansur a declara cu e lo 
kita 1500 ambtenaar den 
un solo shot, kita overtime 
di polis, cu ta lidiando cu 
un scarcedad di personal, 
lo deporta tur stranhero 
cu ta kere den Dios pa 
nan pais, y bisa Iglesia cu 
si kier habri su boca den 
politica, nan mester bin 
cu un partido politico, 
sino nan mester cera nan 
boca! Un representante 
di pueblo bisando pueblo 
cera su boca! Ken por 
lubida 
e 
arogancia 
y 
atakenan yena cu insulto 
di Miguel Mansur? Algun 
dia despues e la pidi un 
despensa 
camufla 
yena 
cu hustificacion fofo y sin 
base. Cual despensa bo 
ta bai pidi awor Miguel? 
Ken por tuma bo na serio 
ainda? Bo a demostra cu 
e pueblo sigur no ta bo 
prioridad! 


Miguel 
Mansur 
ta 
representante di Pueblo of 
su agenda? 
Si 
Miguel 
Mansur 
no 
tabata kier a haya niun 
critica nunca e mester 


a bay den politica. E ta 
demonstrando cu e no ta 
representa Pueblo sino su 
propio agenda. Un agenda 
cu no tin prioridad den 
pueblo, pero cu e kier 
pusha “a toda costa.” Si 
esey 
kiermeen 
ofende, 
intimida, gaña, 
manipula y insulta hende 
pa e logra su meta, e lo 
hacie. No ta ami ta bisa, su 
comportacion, debatenan, 
video y articulonan ta 
demostra esey. Na final 
pueblo mester puntra su 
mes; 
“lo 
bo 
vota 
pa 
un 
persona 
asina 
instabiel 
y cu ta ataca y insulta bo 
religion, bo pastornan, bo 
principionan, bo opinion 
djis pasobra e tin un 
agenda? Saca bo som. 


Si 
pueblo 
desea 
mas 
informacion di e articulo 
aki, contact mi na tel: 
528-4639 of email mi na: 
marco.berlis@parlamento. 
aw / Bo parlamentario y 
sirbidor di pueblo na bo 
ordo semper! 


Parlamentario marco Berlis (meP): 
miguel mansur riBa un racha Pa insulta clero 
catholico y tur esunnan cu ta contra su agenda 

E yamada di iglesianan cristian a 
haya un bon acogida. Miles y miles 
a subi caya pa marcha pa tene 
matrimonio original y asina bisa 
no na matrimonio homosexual. 


Tin dos desaroyo canando: Caso 
den corte di casacion unda e 
siman aki lo cay un sentencia y ley 
entrega na Parlamento pa Mansur, 


Marisol y Raiz. Nan ta na favor 
di 
matrimonio 
homosexual 
y 
parlamento lo mester expresa su 
mes riba e tematica aki. 
Si corte di casacion dicidi na fabor, 
por bisa cu e ta bira casi un hecho. 
Si nan dicidi encontra, e ora 21 
parlamentario mester dicidi unda 
mester un mayoria pe ley wordo 
accepta. 


Diabierna atarDi un multituD a marcha Den 
OranjestaD pa mantene matrimOniO Original 

- 
Durante 
conferencia 
di prensa di Gobierno, 
Prome 
Minister 
Evelyn 
Wever-Croes 
a 
anuncia 
cu Arubahuis lo tin su 
director nobo pa comienso 
di December 2023. Pa cu e 
posicion aki, a cuminsa un 
proceso di nombracion na 
Juni 2022, cu a culmina 
na November 2023, den 
un decision na fabor di 
sra Joselin Croes. Manera 
ta conoci, Arubahuis ta 
representacion di Aruba, 
na Hulanda, y e mision di 
Gobierno pa Arubahuis 
ta pa tin un Aruba visibel 
na Hulanda, den Reino y 
na Europa. Pa logra esaki 
e meta aki, Aruba tin su 
Minister Plenipotenciario, 
den nomber di sr Ady 
Thijsen, y awor un director 
nobo, cu ta sra Joseline 
Croes. 


Prome Minister a splica 
cu 
e 
nombramento 
di 
sra Joselin Croes tabata 
un vacatura cu a wordo 
publica den Juni 2022. 
Gabinete 
Wever-Croes 
basa riba integridad, a 


tuma e decision di no haci 
e nombracion aki uno 
politico, manera añanan 
anterior, 
sino 
habri 
e 
vacatura 
pa 
diferente 
candidatonan por solicita, 
ya cu pa sirbi e vision 
y mision di Arubahuis 
miho, 
ta 
necesario 
pa 
tin 
un 
persona 
eynan 
independiente 
di 
cua 
Gobierno ta sinta. Pa cu 
e proceso di nombracion, 
Gobierno a introduci un 
comicion cu tabata encarga 
cu e proceso aki, cu tabata 
consisti di Departamento 
di 
Recurso 
Humano, 
Departamento di Impuesto 
y 
un 
representante 
di 
Ministerio di Asuntonan 
General. Un total di 23 
persona a solicita, y basa 
riba e criterianan, a escohe 
3 candidato, cu a bay door 
di un entrevista na unda cu 
a escohe sra Joselin Croes 
como e miho candidato pa 
e posicion aki. 


Na 
oktober 
2022, 
e 
comicion a aserca Prome 
Minister, cu ta encarga cu 
Arubahuis, pa presenta 


e 
proposicion 
aki, 
y 
na 
Februari 
2023, 
e 
proposicion aki a wordo 
aproba pa Conseho di 
Minister. Despues di esaki, 
a haci algun investigacion 
mas, incluyendo esun di 
Veiligheidsdienst, 
cual 
tambe a sali positivo. 


Prome Minister a splica 
cu sra Joselin Croes ta 
actualmente 
e 
Minister 
Plenipotenciario pa Aruba 
na Washington. Durante 
e ultimo cinco añanan, 
sra Croes a traha hopi 
duro 
riba 
promove 
y 
crea oportunidadnan pa 
Aruba y pa Arubianonan, 
cu partnernan na Merca. 
Akinan riba e terenonan 
economico, 
innovacion, 
cultural, 
enseñansa 
y 
tambe area diplomatico. 
Un di e metanan principal 
di sra Croes tabata pa 
Aruba fortifica lazonan cu 
Merca y Canada, y pa saca 
mas probecho posibel di 
esaki. Sra Croes prome cu 
su funcion na Washington 
tabata Chief of Staff di 
Minister di Husticia, y 


prome cu esey e tabata 
tin su propio oficina di 
abogado. 
Aparte 
di 
ta 
abogado e tin aworaki 
tambe su Masters Degree 
den 
Environmental 
Management. Sra. Croes ta 
conoci pa su determinacion, 
positivismo, 
pasion, 
y 
disciplina 
pa 
logra 
su 
metanan. E ta domina 4 
idioma y tin e curiosidad 
pa siña mas idioma y 
cultura di otro paisnan. 


"Mi ta desea sra Joselin 
Croes hopi exito, den e 
funcion nobo aki, cu el 
lo 
cuminsa 
December 
proximo. 
Tambe 
mi 


kier gradici sra Glenda 
Hernandes cu a tuma 
e 
encargo 
di 
director 
interino pa un periodo 
mas largo di loke nos a 
pidie na comienso. Señora 
Hernandes a sa di trece 
stabilidad y trankilidad na 
Arubahuis, y pa esaki, nos 
ta gradici su persona. Cu e 
nombracion di e director 
nobo, Arubahuis ta laga 
un periodo dificil atras, 
y ta sigui cu positivismo 
padilnati. Di mi curason 
un danki na tur empleado 
y 
staff 
completo 
di 
Arubahuis pa tur nan 
esfuerso 
y 
dedicacion" 
Prome Minister a expresa. 


Prome Minister Evelyn Wever-Croes: 


SEÑORA JOSELIN CROES LO TA E 
PROXIMO DIRECTOR DI ARUBAHUIS 
Señora Croes lo asumi su posicion entrante 1 di December 2023 

Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: ’Señor a 
cumpli cu bo ordo, 
ma toch a sobra luga!’ (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Señor tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 
Oracion: Señor regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 


Instituto Biba Saludable y Activo (IBiSA) 
ta participa cu inscripcion pa Betico Croes 
Memorial Run 2024 ta habri. E careda ta 
bay tuma lugar dia 25 di januari 2024 pa 
6:00 am, tanto pa categoria 10 km y 6 km. 


For di 19 di october a cuminsa e early bird 
special, esnan cu a inscribi y a paga e afl 
35,- pa early bird ta ricibi un dry-fit shirt, 
finishers medals y un bib# cu bo nomber 
riba dje. 


E special aki ta termina dia 13 di novem- 
ber 2023. IBiSA ta recomenda na esnan 
cu a inscribe y no a paga esaki ainda por 
haci esaki di dialuna pa diabienra 8:00 – 
12:00 a.m. y 1:00 – 4:00 p.m. na oficina di 
IBiSA ana playa. 
Despues di e fecha aki por paga solamente 
e prijs normal di Afl. 25,- pa e careda y e 
ta consisti di race bib# y finishers medals. 


IBiSA ta anuncia cu ta bay tin careda pa 
mucha y hoben, inscripcion ta habri dia 
14 di november y ta pa mucha di 4 aña 
te cu 16 aña distacianan ta bay ta segun 
cada edad. E prome careda ta cuminsa 
pa 6:45 pa e distancia di 3000m, 7:00 pa 
e distancia 1500m y 7:15 pa e distanci- 
anan di 200m/ 400 y 800m. 


E Kids & Youth Race tin un costo di 15,- 
florin y e ta consisti di race bib# y finish- 
ers medals 


Pa registra por haci esaki riba pagina di 
IBiSA cu ta www.ibisa.aw. 


Mas informacion di e careda ta wordo pu- 
blica riba medionan social of por yama na 
IBiSA 5824987. 


“Inscripcion pa Betico 
Croes Memorial Run” 

Un proposicion innova- 
tivo pa e debe di Aruba cu 
Hulanda a keda presenta 
awe den het Torentje na 
momento cu e Lider di 
Oposicion mr. Mike Eman 
y Promer Minister Mark 
Rutte a sostene un re- 
union. 
“Den promer instante nos 
a encontra otro como ami- 
go cu a conoce otro hopi 
anja y na mes momento 
a sostene reunión riba 
temanan importante cu e 
ex Promer Minister Mike 
Eman a presenta”, tabata 
e promer palabranan di 
Promer 
Minister 
Rutte 
ora e a sali hunto cu Líder 
di Oposición, mr. Mike 
Eman pa duna un relato 
na prensa di e reunión cu 
nan a caba di sostene den 
het Torentje. 


Promer Minister Rutte a 
menciona dos tema im- 
portante cu Eman a pre- 
senta, esta e necesidad 
pa conecta e desaroyo 
económico na e desaroyo 
social. Rutte a agrega na 
esaki cu Hulanda tambe ta 
den busqueda di concep- 
tonan pa conecta e econo- 
mia mas na e aspectonan 
social y ta compronde e 
deseo di Eman. Tambe e 
Promer Minister di Hu- 
landa a mustra riba otro 
punto hopi importante cu 
a keda presenta pa Eman, 
esta con ta bai atende cu e 
tema di cu debe cu Aruba 
tin cu Hulanda. A pesar cu 
Gabinete Rutte ta demis- 
ionario Eman ta concidera 
importante pa e proposi- 
cion cu e a haci cuminsa 
cana e caminda cu un 
gobierno demisionario ta 
haya apropia, pendiente di 
un gobierno nobo. 


MODELO CABO VERDE- 


PORTUGAL 
INVESTMENT FUND 


E modelo di solucion cu 
Eman a propone na Rutte 
a worde inspira pa e areglo 
cu Portugal y Cabo Verde 
a acorda algun luna atrás. 
Cabo Verde mescos cu 
Aruba a fia placa di Por- 
tugal durante e periodo 
di COVID. Envez di cobra 
e placa bek of exonera e 
debe a cana un caminda 
intermedio cu ta respon- 
sabel y na e mes momento 
na beneficio di e desaroyo 
duradero di Cabo Verde. 
E solucion di Cabo Verde- 
Portugal ta cu e pagonan 
di Cabo Verde lo bai den 
un Fondo pa inverti den 
un desaroyo sostenibel pa 
Cabo Verde. 


Eman ta splica cu promer 
cu a bin Hulanda a reu- 
ni cu Aruba Investment 
Bank caminda e fraccion 
di AVP a presenta un nota 
cu un solucion similar. A 
consulta cu AIB riba nan 
pensamento di un Invest- 
ment Fund ya cu nan a 
maneha cu éxito e Fondo 
di Inversion FDA, cu taba- 
ta un acuerdo di Aruba y 
Hulanda di tempo di Gabi- 
nete Henny Eman III. Na 
final di e periodo di FDA e 
propio Hulanda a haci un 
estudio di con e fondo a 
worde maneha y a yega na 
conclusion hopi positivo. 


SOLUCION 
ALTERNA- 
TIVA 
DECISION NA E DISCRI- 
CION DI UN GOBIERNO 
NOBO 


Den e reunion cu Rutte e 
nota aki di fraccion di AVP 
a worde presenta pa Eman 
y cu un splicacion cu un 
acuerdo asina lo ta hopi 


positivo pa ambos Pais, 
pasobra inversion ta keda 
un nececidad grandi pa 
Aruba. Un fondo financia 
for di propio pagonan di 
Aruba cu lo mester a bai 
Hulanda lo worde depos- 
ita den un fondo maneha 
pa Aruba y Hulanda cu lo 
worde destina pa desaroyo 
di Aruba. E temanan cu lo 
worde financia for di un 
investment fondo asina pa 
Aruba lo keda acorda tam- 
be entre e paisnan. 
Eman a menciona entre 
otro Ensenjanza, Desa- 
royo Social, Innovacion, 
Desaroyo 
Duradero 
y 
Renovacion di Barionan 
y 
Infrastructura. 
Pero 


esakinan ta temanan pa 
keda analysa ainda, pero 
den todo caso si por yega 
na un palabracion asina 


cu Hulanda e pagonan di 
Aruba pa e debe cu Hulan- 
da di e forma aki lo keda 
pa inverti na Aruba. 


Den encuentro den Torentje: 


EMAN A COMPARTI UN VISION DI 
SOLUCION CU RUTTE 


ORANJESTAD - Dialuna mainta durante 
conferencia di prensa di Gobierno, Prome 
Minister Evelyn Wever-Croes a aununcia 
cu diahuebs awor, 9 di November, Aruba 
lo ta ricibiendo bishita di Prinses Beatrix. 
E bishita aki no lo ta igual na e bishita di 
Rey Willem Alexander hunto cu Reina 
Maxima y Prinses Amalia, sino e lo ta un 
bishita mas cortico y intimo. 


Prome Minister a indica cu Prinses Bea- 
trix ta biniendo Aruba riba invitacion di 
Dutch Caribbean Nature Alliance, cu lo ta 


acompañando su persona pa bishita e otro 
islanan den Caribe. E agenda pa e dia aki 
ta inclui bishita na Telefon pa Hubentud, y 
riba su propio iniciativa, Prinses Beatrix, 
bishita un "speeltuin" pa wak con esaki- 
nan ta bay. Tambe, durante su estadia e 
lo participa na e congreso di DCNA cu lo 
tuma luga na Universidad di Aruba. 


Premier Wever-Croes a expresa cu Aruba 
sigur ta honra cu e bishita di Prinses Beat- 
rix, y lo ta presente pa salud'e den nomber 
di henter e pueblo di Aruba. 


Prome Minister Evelyn Wever-Croes: 
PRINSES BEATRIX TA BISHITA 
ARUBA E SIMAN AKI 

Dia 3 di november un gran 
cantidad di ciudadano a 
subi caya pacificamente pa 
mustra gobierno cu mayo- 
ria di e pueblo di Aruba 
kier mantene matrimonio 
como un aliansa entre un 
homber y un muhe den 
nos leynan. Di otro banda 
ta un grupito chikito ta 
duna hopi publicidad na 
y ta haya hopi publicidad 
pa e causa di e comunidad 
LGBT+. Corte di casacion 
na Hulanda tin un vere- 
dicto di Hof den discu- 
sion y den Parlamento di 
Aruba tin un proposicion 
di ley den discusion. Loke 
ta den discusion ta si dos 
persona di e mesun sexo 
tin e derecho di casa cu 
otro na Aruba. 


Corte Europeo pa Dere- 
cho Humano, e corte mas 
halto di mundo den asun- 
tonan di derecho di hende, 
a dicta caba cu un pais cu 


nenga parehanan di me- 
sun sexo e derecho pa casa 
no ta discrimina. Aruba su 
codigo civil no ta discrim- 
ina parehanan di mesun 
sexo pasobra Corte Eu- 
ropeo pa Derecho humano 
a dicta cu casamento di 
hende di mesun sexo no ta 
igual na casamento di un 
homber y un muhe. E ve- 
redicto aki ta e hurispru- 


dencia pa aplica den e caso 
actual di casacion di Pais 
Aruba. 


Den e veredicto di Hof e 
huesnan a argumenta cu 
no tin documentacion cu 
mayoria di e pueblo ta con- 
tra matrimonio di person- 
anan di mesun sexo. Pero 
e echo cu un gran cantidad 
di ciudadano a subi caya 


na un forma pacifico pa de- 
fende matrimonio original 
mester ta suficiente mo- 
tibo pa Gobierno busca pa 
sa kico mayoria di pueblo 
ta opina. Basa riba leynan 
existente e Corte di mas 
halto di derecho humano 
no ta obliga Aruba legali- 
sa matrimonio di mesun. 
E unico motibo valido pa 
Parlamento legalisa ma- 


trimonio di mesun sexo ta 
si mayoria di nos pueblo 
den un referendum or- 
ganisa pa Gobierno scoge 
pa reconoce e relacion en- 
tre dos persona di mesun 
sexo como matrimonio. E 
decision aki mester ta den 
man di henter nos pueblo 
y no den man di un mayo- 
ria di casualidad den Par- 
lamento. 


Iglesianan Cristian di Aruba 


Aruba No Ta Discrimina Contra Comunidad LGBT+ 


ORANJESTAD, Aruba 6 
di November 2023: Den e 
dianan cu a pasa, Parla- 
mento tabata tin diferente 
reunion den e comision 
fiho Famia y Adulto May- 
or, cual ta presidi door di 
Parlamentario di Fraccion 
di MEP, Darlaine Guedez- 
Erasmus. E reunionnan 


aki tabata en conexion cu 
e ley di matrimonio di me- 
sun sexo. 
Relaciona cu e tema aki, 
dialuna 
mainta, 
Parla- 
mentario 
Guedez-Eras- 
mus a duna di conoce den 
conferencia di prensa di 
Fraccion di MEP, cu dife- 
rente reunion ta tumando 
lugar cu stakeholdernan y 
diferente grupo den comu- 
nidad. Ya caba tin tres si- 
man cu e inicia cu e ronda 
di reunionnan. E reunion- 
nan ta tumando lugar den 
Parlamento, cu e comision 
fiho pa asina nan por duna 
informacion y expresa nan 
pensamento riba e ley di 


iniciativa tocante matri- 
monio di mesun sexo. 
Guedez-Erasmus a sigui 
bisa cu e bon di e reunion- 
nan aki ta cu cada grupo 
por duna nan presenta- 
cion y cada Parlamentario 
por haci pregunta. E re- 
unionnan a inicia cu gru- 
po ICA (Iglesianan Cris- 
tian Aruba). Nan a laga 
sa cu nan ta mira e ley aki 
lo por afecta comunidad 
completo. Nan a trece di- 
lanti e pro's y contra di e 
ley aki. Banda di esaki ta- 
bata tin e presentacion di 
grupo 'Orguyo' cu a pre- 
senta den sala di Parla- 
mento. Ta hopi importante 


pa mira e punto di bista di 
cada partido, como e pro's 
y contra cu cada grupo aki 
ta duna, a bisa. 
Siman pasa, a presenta 
den sala Obispado di Wil- 
lemstad y ta algo masha 
aprecia cu nan a bin di 
Corsou pa duna un pre- 
sentacion na Aruba ca- 
minda por a analisa e 
parti huridico, pero tambe 
e parti social cu e efec- 
tonan cu e ley aki por tin 
pa comunidad. E parti di 
norma y balor, cual nan a 
trece hopi ariba mesa, e 
parlamentario a indica. 


"Mi ta hopi agradecido cu 


tur e gruponan por tabata 
tey presente. E tresnan aki 
te awor y tambe esunnan 
cu ta bay bini pasobra tin 
mas ariba agenda. Nos lo 
bay yama mas reunionnan 
cu otro organisacionnan. 
Tin cu ta manda carta 
y otronan cu nos mes ta 
acerca", a señala. 


El a finalisa bisando cu ta 
hopi importante pa e Par- 
lamentarionan por haya 
un bista riba e ley di ini- 
ciativa di matrimonio di 
mesun sexo y kico tur lo 
ta e cambio grandi cu e lo 
trece cu ne pa comunidad 
di Aruba. 


Darlaine Guedez-Erasmus, Parlamentario Fraccion di MEP: 
Diferente reunion ta tumando lugar cu stakeholdernan 
tocante ley di matrimonio di mesun sexo 
*Diabierna awor lo tin tratamento di casacion den Corte 

Diahuebs 6 2023 


Cu inmenso tristesa na nos curason, pero conforme cu boluntad di Papa Dios, 
nos ta anuncia fayecimento inespera di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
2-10-1941 - 29-10-2023 


1+ Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2+ Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a stima. 
Demas famia: 
Dubero, Ridderstap, Rass, Donado, Jinette, Wever, Giel, Lue, Van der Biezen, 
Ras, Rasmijn, Geerman, Arends, Boekhout, Loopstok, Feliciana, Croes, Semerel, 
Kelly, Van Trigt, Carolina, famia Stelt 
, 
Garcez-Ripoll, Fernandes-Orfao, Quant-Arrindell y Faneite, 
y tur demas famia, amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño brinda. 
Un danki special na e team di Dr. Horacio Oduber Hospital piso B4 
pa e cuido y atencion ricibi. 


Acto di despedida y entiero lo tuma lugar diamars, 7 di November 2023 di 1’or 
pa 4’or na Misa Inmaculada Concepcion na Santa Cruz pa despues sigui pa San- 
tana Catolico Santa Maria na Santa Cruz. 


Nos ta pidi disculpa si den nos momento di tristesa nos por a lubida di 
menciona algun nomber di famia. 


Ta lamenta cu despues di entiero nos no ta ricibi bishita di condolencia na cas. 


“Pa lo ta semper den nos curason” 


Fenchi, desde hoben a 
forma parti di Estrella su 
team di futbol. E a hunga 
primeramente pa junioren 
y despues a pasa pa hunga 
pa Hoofdklasse (awendia 
Division di Honor) como 
medio campista. Fenchi 
tabata capitan di Estrella 
su team pa varios vez. 
Durante su 21 ( 1961 – 1982 
) anja cu E hunga pa Es- 
trella E tabata forma parti 
di e teamnan cu a titula: 
> 3 biaha campeon di 
Aruba; 
> 11 biaha sub-campeon 
di Aruba; 
> 1 biaha campeon y 3 bi- 
aha sub-campeon di Antil- 
las Hulandes (Copa 
Antiyano); 


Fenchi a forma parti di se- 
leccion di Aruba y di Antil- 
las Hulandes varios biaha 
y a bishita varios pais, en- 
tre otro Guatemala, Ja- 
maica, Cuba, Puerto 
Rico, Surname y El Salva- 
dor. 


Fenchi tabata deportista di 
anja di ASU (Aruba Sport 
Unie). 


Cu fallecimento di Fenchi, 
e famia Estrella ta perde 


un gran ex-futbolista y 
persona cu semper a duna 
su apojo na e organisacion 
di Estrella. 


S.V. Estrella su division di 
futbol, ta haci un apelacion 
ariba tur ex-hungador- y 
fanaticonan di Estrella y 
miembronan di e famia 
Estrella pa haci acto di 
presencia na entiero di nos 
amigo Fenchi, cual acto di 
entierro lo tuma lugar Dia- 
mars, dia 7 di november 
2023 pa 02.00 - 04.00 di 
atardi na misa Inmaculada 
Concepcion na Santa Cruz. 


Directiva di S.V. Estrella ta 
desea su yiunan y 
rumannan hopi forsa den 
e dianan aki y cu nos bon 
Dios tuma Fenchi den su 
reino y pa E sosega na paz 
den brasa di nos Señor. 


Aruba, 4 di november 
2023. 


ESTRELLA 
RECORDANDO 
SR. ENGLO DUBERO 
“FENCHI” 

VALIDO TE DIAMARS 07 DI NOVEMBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU UN AWACERO PASAJERO 
DEN MARDUGA Y MAYAN: VARIABLEMENTE 
NUBLA CU CHANCE 
PA ALGUN AWACERO BREVE 


TEMPERATURA MAXIMO 31 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 42 GRADO CEL- 
SIUS 
UV INDEX: 9 
SITUACION GENERAL DI TEMPO PA PROXIMO 
24 ORA: 
UN DISTURBIO NA DIFERENTE NIVEL DI AT- 
MOSFERA 
TA MOVE POCO POCO BAI WEST MIENTRAS E 
TA TRECE 
HUMEDAD DEN REGION LOCAL. ESAKI LO 
PONE CU 
TEMPORALMENTE MAS NUBIA LO BAI PASA 
OVER DI 
E ISLA CU CHANCE PA ALGUN AWACERO PAS- 
AJERO 
TE BREVE. NO POR EXCLUI UN POSIBILIDAD DI 
LAMPER CU STRENA. LOCALMENTE AWACERO 
POR 
TA MODERATE TE FUERTE Y CAUSA MOLESTER. 


CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: KETU, ROND 
DI 1 PIA. 
NA PARTINAN ZUID: TRANKIL TE MODERA, 
ENTRE 2 PA 3 PIA. 
NA PARTINAN OOST TE NOORDWEST DI COSTA: 
GENERALMENTE 
MODERA CU OLANAN ENTRE 3 PA 4 PIA. 


Den mi funcion anterior, 
Hefe di Seccion di Inves- 
tigacion y Documentacion 
na Departamento di Cul- 
tura, mi a cera conoci cu 
señor Henrico Soto dfm. 
Un persona hopi habri, 
alegre y orguyoso di su 
conocemente y habilidad. 
Dia mi a conoce, mi a haya 
un splicacion amplio di con 
ta traha y drecha un taray. 
Mirando cu e tempo ey mi 
tabata coordina e proyecto 
Expedicion Rescate mi a 
dicidi cu nos mester doc- 
umenta su conocemento 
over taray pa esaki no 
bay perdi. Lastimamente 
door cu na 2017 mi a bira 
Parlamentario, personal- 
mente mi no por a sigui cu 


e proyecto y al final e in- 
formacion documenta no 
a logra keda traduci den 
un producto final y haci 
esaki accesibel pa pueblo. 
Pero awor, 5 aña dedpues, 
nos por mira esaki den un 
exposicion y un documen- 
tario cortico. Algo cu sigur 
mi ta aplaudi. 


UNESCO a realisa e docu- 
mentacion den cuadro di 
e tratado di UNESCO pa 
Salvaguardia 
Herencia 
Cultural Intangibel mun- 
dialmente di aña 2003. 
Manera indica pa UNES- 
CO meta di e exposicion 
ta pa mustra e cantidad di 
aspectonan cu mester tene 
cuenta cu ne, na momento 


cu e comunidad di Aruba 
ta bay nombra un elemen- 
to como parti di nos Her- 
encia Cultural Intangibel. 


Traha y drecha taray sigur 
ta un conocemento cu a 
keda traspasa di genera- 
cion pa generacion. Den e 
documentario cortico nos 
ta scucha con sr. Soto a 
siña traha y drecha taray. 
For di combersacion cu sr. 
Soto y su yiu homber mi sa 
tambe cu su persona a sa 
di traspasa e conocemento 
pa su yiu homber. 
Trahamento di taray ta 
cay bou di e arte di pis- 
camento y pa e apertura 
di e exposicion nos por a 
gosa di un presentacion 
interesante di sr. Marco 
Christiaans cu a papia di 
e lenguahe di piscadonan 
na Aruba, esta esnan cu ta 
uza e taray como instru- 
ment pa pisca.. Sigur esaki 
ta un otro aspecto di Her- 
encia Cultural Intangibel 
cu nos mester percura pa 
rescate y documenta. Na 
Aruba nos ta rico na cono- 
cemento y habilidadnan 
cu hopi biaha ta bay perdi 
y nos mester pone como 
prioridad pa investiga y 


documenta esakinan. Nos 
mester sigui traha na lan- 
ta orguyo di nos hendenan 
pa loke ta di nos. 
Sigur mi ta aplaudi e hecho 
cu Famia Soto, despues 
cu Henrico a fayece, a 
pone tur su hermentnan 
y documentacion na dis- 
posicion di Fundacion Mi 
Cutisa, cual a haci cu es- 
akinan tabata disponibel 
pa por a haci e exposicion 
posibel. Tambe cu e docu- 
mentacion cu ta forma 
parti di e proyecto Expe- 
dicion Rescate a keda poni 
disponibel pa por a traha 
un documentario cortico 
for di e grabacion ta casi 
dos ora cu a keda realisa 


cu sr. Soto na aña 2016. 
Un gradicimento sigur ta 
na su lugar pa su señora y 
dos yiunan pa nan accion 
y cooperacion.. 
Alabes mi kier a felicita 
UNESCO, UNOCA, De- 
partamento 
di 
Cultura 
Aruba y Archivo Nacional 
Aruba kendenan a haci 
e exposicion posibel y ta 
sigui traha na rescate di 
nos herencia cultural. 
E exposicion ta habri te cu 
final di november 2023, 
for di 8:00 am pa 11:45 am 
y despues di merdia for di 
01:15 pm te cu 4:00 pm, 
entrada na ANA ta gratis. 
Pasa y siña un poco mas di 
taray. 


Parlamentario Shailiny Tromp-Lee (MEP): 
Gradicimento na famia Soto cu a haci exposicion di Taray di 
UNESCO na ANA posibel 
Recientemente mi a asisti na apertura di un exposicion riba e topico di Taray cu a keda habri door di 
UNESCO na Archivo Nacional Aruba (ANA). 

ORANJESTAD, Aruba 6 di No- 
vember 2023: Crisis Management 
OfÏce (CMO) tin bon noticia pa 
sector salud, asina Parlamentario 
Arthur Vallejo a revela despues cu 
Fraccion di MEP a haci un bishita 
recientemente na CMO. 


El a laga sa cu CMO ta den espera 
di un Campamento Hospitalario 
completo cu mashin medico cu ta 
inclui espacio pa 1 Intensive Care 
Unit remoto. 
E ultimo produccion di e uni- 
dadnan aki a wordo aloca na e 
desaster natural di Turkia y con- 
flicto arma - humanitario manera 
Ukraina- Rusia y kizas awor Israel 
- Gaza. Esaki ta trece retraso den 
esun cu Aruba lo mester ricibi di e 
organisacion aki pasobra e ekipa- 
mento ta bay prome na unda sigur 
tin bon uzo pa e ekiponan aki, 
pero na CMO nan ta optimista cu 
pronto lo conta cu e unidad hospi- 
talario mobil aki na servicio di e 
comunidad di Aruba. 


Vallejo ta mustra cu hopi biaha 
den e cadena di activacion pa un 


crisis ya sea ‘bomb melding, can- 
dela etc’ ta faya di inclui CMO den 
e cadena di activacion pa cu e yu- 
dansa y experticio cu CMO por 
brinda. CMO ta hopi bon ekipa 
pa yuda den momentonan di cri- 
sis cu diferente unidad mobil y 
material, y mas cu claro mas im- 
portante ta e forma con pa atende 
diferente tipo di crisis. 


E Parlamentario a agrega cu 
mester sigui traha pa informa 
continuamente y haci sesionnan 
di training (simulacion) pa cu 
calamidad di temblor, tsunami, 
candela na scol, entre otro pa in- 
forma tur trahador y of directiva 
di institucionnan pa e activacion 
di CMO den momentonan di crisis 
den tur sector cu CMO por brinda 
yudansa y of cooperacion - coor- 
dinacion. En especial emplead- 
onan cu ta nobo na pia di trabou 
of den posicion di activacion mes- 
ter wordo bon informa riba e pa- 
pel activo cu CMO tin, a bisa. 


Tur institucion grandi cu ta carga 
hopi empleado y cliente of even- 
tonan di entretenimento cu ta 
reuni un gran cantidad di hende 
sigur mester inclui activacion di 
CMO den nan protocol pa pre- 
paracion den un posibel situacion 
di calamidad. 


Pa Vallejo ta importante tambe 
pa reconoce cu CMO por yuda 
den hopi otro aspecto incluyendo 
emergencianan di tipo social cu 
tent cu por setup den menos cu 
2 minuut pa ora di un situacion 
di crisis of pa un famia cu por a 


perde un cas den candela, por 
ehempel, pa e prome 72 oranan di 
uzo y despues arma un tent di e 
grandura di un cas chikito pa uzo 
di 10 dia continuo cu cuminda. 


CMO lo yuda coordina diferente 
situacion pa garantisa seguridad, 
pero tambe eficiencia den mane- 
ho di calamidad, a splica. 


CMO tin un number di telefon cu 
ta 588- 0100. Tin un number di 
urgencia tambe directo cu ta wor- 
do duna na institucionnan cu tin 
alto riesgo di calamidad. 
Finalmente Parlamentario Vallejo 
a indica cu ora ta papia di Aruba 
manera un destinacion turistico 
sigur y confiabel e aspecto aki di 
tin un CMO bon organisa y pre- 
para ta vital y central pa e econo- 
mia di Aruba. 


Palabranan di felicitacion pa e 
calidad humano di cada un di e 
trahadornan di CMO, nan dedica- 
cion y seriedad pa cu organizacion 
y protocolnan pa logra drenta den 
accion y ta presente ora Aruba lo 
tin mester di nan yudansa, asina 
Parlamentario Vallejo a duna di 
conoce. 


Parlamentario Fraccion di MEP, Dr. Arthur Vallejo a revela: 
CMO ta den espera di un Campamento 
Hospitalario completo cu ta inclui espacio pa 1 
intensive Care Unit remoto 


DiaMaRS 7 NOVEMbER 2023 
Pag. 16 


Dutch 
Caribbean 
Na- 
ture Alliance (DCNA) a 
organisa 
recientemente 
e Big Live Nature Quiz 
(BLNQ) Kids’ edition an- 
ual. Cu mas di 185 ekipo, 
cada un consistiendo di 
cuater alumno di klas 5 
y 6 di scol basico (ekiva- 
lente na grupo 7 y 8 den e 
sistema escolar Hulandes) 
competiendo desde e seis 
islanan Hulandes di Ca- 
ribe, e evento a hiba na- 
turalesa den e klasnan y a 
conecto e islanan. Aruba 
a sali victorioso como e 
ekipo ganado, demost- 
rando su conocemento di 
naturalesa y trabou den 
ekipo den un competencia 
emocionante. 
Promoviendo Educacion 
tocante Naturalesa y Con- 
exion entre e islanan 
Dia 2 di november di 2023 
DCNA a organisa e Big 
Live Nature Quiz- Edi- 
cion pa mucha, un evento 
atractivo y educativo dis- 
eña pa e alumnonan di 


scol basico na Aruba, Bo- 
neiro, Corsou, Saba, Sint 
Eustatius y Sint Maarten. 
E evento aki a conta cu 
participacion di 31 scol 
di tur e islanan di Caribe 
Hulandes, cu e meta pa 
educa tocante naturalesa 
na un forma atractivo y 
interactivo, pa lanta or- 
guyo pa bida silvester di 
e islanan, pa promove 
practicanan amicabel cu 
naturalesa, pa apoya e 
proyectonan di e parke- 
nan natural, y pa pone e 
muchanan di Caribe Hu- 
landes den contacto cu 
otro. 
Un Esfuerso Multiisla 
E edicion pa mucha di Big 
Live Nature Quiz ta un 
quiz online tocante natu- 
ralesa na e scolnan basico 
di henter Caribe Hulan- 
des. E quiz ta un berdade- 
ro esfuerso di ekipo di 
varios isla: crea y apoya 
pa e seis islanan di Caribe 
Hulandes, incluyendo e 
organisacionnan di con- 


servacion di naturalesa 
(e parkenan), scolnan ba- 
sico, Ministerio di Agri- 
cultura, Naturalesa y Cal- 
idad di Alimento (LNV), 
Nationale Postcode Lo- 
terij y Dutch Caribbean 
TV. E preguntanan di e 
quiz 
tabata 
disponibel 
den cuater idioma: Ingles, 
Hulandes, Papiamentu y 
Papiamento, loke ta ga- 
rantisa inclusion. 
Celebrando e Campeon- 
nan 
E prome luga a bay pa 
e ekipo “Galiña” (Cole- 
gio San Hose- Aruba), 
cu a ricibi un emociona- 
nte biahe di navegacion 
y snorkel rond di su isla. 
Ademas, cada isla a cel- 
ebra su campeonnan lo- 
cal: “De zeelieden” (IKC 
Kristu 
Bon 
Wardador) 
na Boneiro, “The Eagles” 
(Albert Schweitzerschool) 
na Corsou, “Golden S” 
(Saba Girls and Boys Soci- 
ety) na Saba”, “elemelons” 
(Lynch 
Plantation) 
na 
Sint Eustatius y “Hillside 
Sprouts” (Asha Stevens 
Hillside Christian School) 
na St. Maarten. DCNA ta 
extende su mas cordial 


felicitacion na tur e ekip- 
onan participante pa nan 
excelente espirito y cono- 
cemento di naturalesa. 
Buceando den Profundi- 
dad: Tema “Marino” 
E tema di e aña aki a drey 
rond di tur cos cu tin di 
haci cu "Marino", abar- 
cando tur loke ta rela- 
ciona cu ocean y lama. A 
saca tur e preguntanan di 
e di tres edicion di e re- 
vista BioNews di DCNA 
y a pone esakinan na dis- 


posicion di tur e scolnan 
den forma di copia im- 
primi di e recurso aki na 
Ingles, Hulandes, Papia- 
mentu y Papiamento. 
Wak di nobo 
Diadomingo 12 di novem- 
ber pa seis or di atardi 
por wak e Big Live Nature 
Quiz na Dutch Carob- 
bean TV y via livestream 
http://www.dutchcarib- 
beantv.com/ 
No Perde e Proximo Gran 
Quiz di Live Nature 


Aspectonan cu a destaca di e Big Live Nature 


Quiz - Edicion pa mucha 


